Uznesenie Európskeho parlamentu z 22. apríla 2008 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2006, oddiel IX – Európsky dozorný úradník pre ochranu údajov



Úradný vestník L 088 , 31/03/2009 S. 0091 - 0092



Uznesenie Európskeho parlamentu z 22. apríla 2008 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2006, oddiel IX – Európsky dozorný úradník pre ochranu údajov EURÓPSKY PARLAMENT, so zreteľom na všeobecný rozpočet Európskej únie na rozpočtový rok 2006 [1], so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I (C6-0370/2007) [2], so zreteľom na výročnú správu európskeho dozorného úradníka pre ochranu údajov pre orgán udeľujúci absolutórium o vnútorných auditoch vykonaných v roku 2006, so zreteľom na výročnú správu Dvora audítorov o plnení rozpočtu za rozpočtový rok 2006 a jeho osobitné správy spolu s odpoveďami kontrolovaných inštitúcií [3], so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES [4], so zreteľom na článok 272 ods. 10 a články 274, 275 a 276 Zmluvy o ES, so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [5], a najmä na jeho články 50, 86, 145, 146 a 147, so zreteľom na článok 71 rokovacieho poriadku a prílohu V k rokovaciemu poriadku, so zreteľom na správu Výboru pre kontrolu rozpočtu (A6-0094/2008), 1. konštatuje, že v roku 2006 mal európsky dozorný úradník pre ochranu údajov (ďalej len EDÚOÚ) k dispozícii viazané rozpočtové prostriedky v celkovej výške 4138378 EUR (2005: 2840733 EUR) s mierou využitia 93,3 %; 2. poznamenáva, že audit EDÚOÚ vykonaný Európskym dvorom audítorov nedal podnet na žiadne vecné pripomienky v súvislosti s EDÚOÚ; konštatuje, že po zavedení účtovníctva na základe časového rozlíšenia od 1. januára 2005 finančné výkazy EDÚOÚ vykazujú za rok 2006 záporný hospodársky výsledok za daný rok (1402513 EUR) a zhodné celkové sumy aktív a pasív (23517 EUR); 3. konštatuje, že dohoda o administratívnej spolupráci medzi generálnymi tajomníkmi Komisie, Európskeho parlamentu a Rady, podpísaná spolu s EDÚOÚ 7. decembra 2006, bola predĺžená o ďalšie trojročné obdobie s účinnosťou od 16. januára 2007; 4. konštatuje, že na základe vyššie uvedenej dohody o spolupráci administratívnu správu všetkých služobných ciest EDÚOÚ zabezpečuje Úrad Komisie pre správu a úhradu individuálnych nárokov (Paymaster's Office) a rovnaké interné pravidlá platia pre úhradu nákladov za ubytovanie počas služobných ciest pre dve kategórie pracovníkov EDÚOÚ, dvoch členov a zamestnancov EDÚOÚ; 5. s potešením poznamenáva, že postupy predbežnej kontroly ex post a vydávanie konečných stanovísk EDÚOÚ výrazne pokročili a že termín stanovený EDÚOÚ na jar 2007 donútil inštitúcie a orgány k zvýšenému úsiliu o splnenie ich oznamovacej povinnosti; 6. konštatuje, že rozhodnutím zo 7. novembra 2006 sa EDÚOÚ rozhodol vytvoriť systém vnútornej kontroly zodpovedajúci jeho činnosti a požiadavkám; 7. víta každoročné uverejňovanie vyhlásenia o finančných záujmoch EDÚOÚ a asistenta EDÚOÚ v podobnej forme, v akej ho predkladajú poslanci Európskeho parlamentu, ktoré obsahuje príslušné informácie o takých veciach, ako sú zdaniteľné profesionálne činnosti a platené funkcie alebo aktivity; 8. blahoželá EDÚOÚ k jeho rozhodnutiu z 12. septembra 2007 pristúpiť k Medziinštitucionálnej dohode z 25. mája 1999 medzi Európskym parlamentom, Radou a Komisiou, ktorá sa týka vnútorných vyšetrovaní vykonávaných Európskym úradom pre boj proti podvodom (OLAF) [6] pri uplatňovaní systému zavedeného nariadením (ES) č. 1073/1999 [7]. [1] Ú. v. EÚ L 78, 15.3.2006. [2] Ú. v. EÚ C 274, 15.11.2007, s. 1. [3] Ú. v. EÚ C 273, 15.11.2007, s. 1. [4] Ú. v. EÚ C 274, 15.11.2007, s. 130. [5] Ú. v. ES L 248, 16.9.2002, s. 1. [6] Ú. v. ES L 136, 31.5.1999, s. 15. [7] Nariadenie Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (Ú. v. ES L 136, 31.5.1999, s. 1). --------------------------------------------------